Fortrolighedserklæring
Mellem 
[Virksomhedens navn], 
CVR-nr. [CVR-nr.], 
[Adresse] 
(Herefter "Virksomheden"), 
og 
[Medarbejderens navn], 
[Adresse] 
(Herefter "Medarbejderen").

Medarbejderen er ansat af The Trailblaze Company ApS, CVR-nr. 45 51 57 96 ("TrailBlaze"), og udsendt til Virksomheden. 
Erklæringen supplerer Medarbejderens tavshedspligt efter ansættelseskontrakten med TrailBlaze. Den følger TrailBlazes skabelon og gælder kun med TrailBlazes godkendelse nederst.

1. [bookmark: _rkn32mr7jo2i]Hvad er fortroligt
1.1. Fortrolige oplysninger er alle oplysninger, Medarbejderen får fra Virksomheden eller adgang til i forbindelse med udsendelsen, også før den begynder, fx ved samtaler og introduktion, og som ikke er offentligt tilgængelige, fx om Virksomhedens forretning, kunder, ansatte, systemer, kildekode og planer, forretningshemmeligheder og personoplysninger.
1.2. Pkt. 2.1 og 2.2 gælder ikke oplysninger, som er eller bliver offentligt tilgængelige, uden at Medarbejderen har brudt erklæringen, som Medarbejderen lovligt kendte i forvejen, eller som Medarbejderen lovligt får fra en anden uden tavshedspligt. Medarbejderen må frit bruge sin almindelige viden og erfaring, når det sker uden brug af fortrolige oplysninger.
2. [bookmark: _5j3cwk28adje]Medarbejderens pligter
2.1. Medarbejderen holder fortrolige oplysninger hemmelige og bruger og videregiver dem kun som led i arbejdet for Virksomheden og efter Virksomhedens instruks.
2.2. Medarbejderen følger Virksomhedens politikker om informationssikkerhed, kopierer ikke fortrolige oplysninger til private enheder eller konti uden Virksomhedens godkendelse og indtaster dem ikke i AI-værktøjer, som Virksomheden ikke har godkendt.
2.3. Personoplysninger behandler Medarbejderen kun efter Virksomhedens instruks og kun i det omfang, opgaven kræver. Et brud eller et mistænkt brud på persondatasikkerheden meldes straks til Medarbejderens leder.
2.4. Medarbejderen må give TrailBlaze de oplysninger, ansættelsen kræver, fx om timer, fravær, hændelser og opgaver eller adgange uden for opgaveområdet, men ikke flere fortrolige oplysninger end nødvendigt.
2.5. Når udsendelsen ophører, eller når Virksomheden beder om det, afleverer Medarbejderen materiale og udstyr med fortrolige oplysninger og sletter sine kopier. Medarbejderen bekræfter sletningen skriftligt, hvis Virksomheden beder om det.
3. [bookmark: _yzvrs8ai34hk]Når oplysninger må gives videre
3.1. Medarbejderen må give oplysninger videre, når lov, en domstol eller en myndighed kræver det, og giver først Virksomheden besked, hvis det er lovligt. Erklæringen begrænser ikke retten til at indberette efter whistleblowerloven eller til en myndighed.
4. [bookmark: _vye3f7i6fumu]Varighed
4.1. Erklæringen gælder også for oplysninger modtaget før udsendelsens start og før underskriften. Efter udsendelsens ophør gælder den, så længe oplysningerne er fortrolige.
5. [bookmark: _rvyj4ott19uj]Ansvar
5.1. Der er ingen konventionalbod. Et brud på erklæringen bedømmes efter dansk rets almindelige regler, og erstatningsansvarslovens §§ 19 og 23 om arbejdstageres ansvar gælder, som om Medarbejderen var ansat hos Virksomheden.
6. [bookmark: _hjda51yrsjx7]Øvrigt
6.1. Erklæringen ændrer ikke Medarbejderens ansættelse hos TrailBlaze og indeholder ingen konkurrence-, kunde- eller ansættelsesklausul. Rettighederne til arbejdsresultater følger ansættelseskontrakten og samarbejdsaftalen.
6.2. TrailBlaze er ikke part i erklæringen, og Virksomheden kan ikke rejse krav mod TrailBlaze efter den. Erklæringen kan kun ændres skriftligt og med TrailBlazes skriftlige godkendelse. Dansk ret gælder.
7. [bookmark: _baimqkr48dh8]Særlige tavshedspligter
Særlige tavshedspligter for denne udsendelse. De ændrer ikke pkt. 5:
	Ingen / Beskriv, fx tavshedspligt som medarbejder hos en advokat eller efter sundhedslovgivningen:


[bookmark: _f1uke13zyskx]Underskrifter
	For [Virksomhedens navn]

Dato:
Navn:
Titel:

Underskrift: ______________________
	[Medarbejderens navn]

Dato:
Navn:
Titel: Studentermedhjælper

Underskrift: ______________________


TrailBlazes godkendelse. TrailBlaze godkender, at erklæringen følger TrailBlazes skabelon uden andre ændringer end de særlige tavshedspligter i pkt. 7. TrailBlaze er ikke part i erklæringen.
	For The Trailblaze Company ApS

Dato:
Navn:
Titel: Direktør

Underskrift: ______________________
	 



